સરકારે રિયલ એસ્ટેટ સેક્ટરમાં નાણાનો પ્રવાહ વધારવા અને કન્સ્ટ્રક્શન ક્ષેત્રમાં ફોરેન ડાયરેક્ટ ઇન્વેસ્ટમેન્ટ ( એફડીઆઇ - FDI ) ની શરતોમાં રાહત કરી આપી છે . કેબિનેટમાં લેવામાં આવેલા એક નિર્ણય અનુસાર હવે 50,000 સ્ક્વેર મીટર હાઉસિંગને બદલે 20,000 સ્ક્વેર મીટર એરિયામાં કન્સ્ટ્રક્શન માટે એફડીઆઇને મંજુરી આપવામાં આવી છે . આ કારણે હવે 20,000 સ્ક્વેર મીટરથી મોટા પ્રોજેક્ટ્સ માટે બિલ્ડર્સ 100 ટકા એફડીઆઇ મેળવી શકશે . જો કે આ માટે બીજો નિયમ એ છે કે તેમાં એફડીઆઇની રકમ ઓછામાં ઓછી 50 લાખ ડોલર હોવી જરૂરી છે . આ સમગ્ર પ્રક્રિયા ઓટોમેટિક હશે , તેમાં સરકારની અનુમતિની જરૂર નહીં રહે . નાણા પ્રધાન અરૂણ જેટલીએ કહ્યું કે જે પ્રોજેક્ટ્સમાં 30 ટકા એરિયા અફોર્ડેબલ હાઉસિંગ માટે રાખવામાં આવશે . તેના માટે લઘુત્તમ બિલ્ડઅપ એરિયા અને લઘુત્તમ એફડીઆઇની રકમની શરતો લાગુ પડશે નહીં . સરકારના આ નિર્ણયનું સ્વાગત રિયલ એસ્ટેટ ક્ષેત્ર દ્વારા કરવામાં આવ્યું છે . રવિ પાક માટે MSP વધ્યું કેન્દ્ર સરકાર આગામી નાણાકીય વર્ષ 2015 - 16 માટે રવિ પાક માટે આપવામાં આવતા લઘુત્તમ સમર્થન મૂલ્ય ચાલુ નાણાકીય વર્ષની તુલનામાં રૂપિયા 50થી વધારીને રૂપિયા 125 કરવાને લીલૂ ઝંડી આપવામાં આવી છે . રવિ પાકમાં ઘઉં , ચણા , જવ , મસૂરની દાળ , સરસવ અને સુરજમુખીની કિંમતો પર સરકારે પોતાનો નિર્ણય લીધો છે .